Maarten Stekelenburg

Martenas Stekelenburgas (; g. 1982 m. rugsėjo 22 d.) – buvęs futbolininkas, vartininkas. Atstovavo Nyderlandų rinktinei.

 Karjera 

M. Stekelenburgas atvyko į Amsterdamo „Ajax“ jaunimo komandą būdamas 15 metų ir 2002 m. vasario 24 d., dar nesulaukęs 20-ies metų, debiutavo pagrindinės komandos sudėtyje. 2002–03 m. sezone jis laimėjo pirmąjį savo kaip profesionalo trofėjų, su „Ajax“ iškovojęs Nyderlandų supertaurę. 2003–04 m. sezone M. Stekelenburgas pirmąkart su „Ajax“ tapo Olandijos čempionu.

2005–06 m. sezone M. Stekelenburgas įsitvirtino kaip pagrindinis „Ajax“ vartininkas ir kartu su komanda iškovojo Nyderlandų taurę. Tokį patį trofėjų jam pavyko iškovoti ir sekančiame sezone.

2007–08 m. sezone M. Stekelenburgas buvo pripažintas „Ajax“ klubo Metų žaidėju, tačiau sekančiame 2008–09 m. sezone dėl traumų ir prastos sportinės formos prarado pagrindinio vartininko poziciją ir Olandijos pirmenybėse sužaidė vos 12 rungtynių. Visgi 2009–10 m. jam pavyko susigrąžinti pagrindinio vartų sargo poziciją ir su klubu trečią kartą per karjerą laimėti Nyderlandų taurę.

2011 m. rugpjūčio 1 d. perėjo į Italijos AS Roma klubą, su kuriuo sudarė ketverių metų sutartį.http://www.goal.com/en-us/news/69/transfer-zone/2011/08/01/2600959/official-roma-signs-ajaxs-maarten-stekelenburg-for-63

 Rinktinė 

Nyderlandų nacionalinėje rinktinėje M. Stekelenburgas debiutavo 2004 m. rugsėjo 3 d. rungtynėse su Lichtenšteinu. Su rinktine M. Stekelenburgas dalyvavo 2006 m. Pasaulio futbolo čempionate ir 2008 m. Europos čempionate, tačiau beveik nežaidė, nes pagrindinio vartininko pozicijas tvirtai užėmė Edwinas van der Saras. Šiam po Euro 2008 atsisveikinus su Nyderlandų rinktine, M. Stekelenburgas tapo pagrindiniu nacionalinės komandos vartininku.

2008 m. rugsėjo mėnesį draugiškose rungtynėse su Australijos rinktine M. Stekelenburgas gavo raudoną kortelę. Jis tapo pirmuoju vartininku per Olandijos futbolo rinktinės istoriją, kuris mačo metu buvo pašalintas iš aikštės.

2010 m. Pasaulio futbolo čempionate Pietų Afrikoje M. Stekelenburgas jau tvirtai užėmė pagrindinio vartininko poziciją ir visose čempionato rungtynėse žaidė nuo pirmos iki paskutinės minutės. Vartininko pasirodymas pasaulio pirmenybėse buvo įvertintas labai gerai – daugelio futbolo mėgėjų ir ekspertų nuomone jis buvo vienas geriausių žaidėjų, labai prisidėjęs prie olandų žygio iki pat čempionato finalo.

 Dalyvavimas čempionatuose 

|}

 Pasiekimai 

  Amsterdamo „Ajax“ 
 Nyderlandų futbolo čempionatas: 2003–2004
 Nyderlandų futbolo taurė: 2005–2006, 2006–2007, 2009–2010
 Nyderlandų futbolo supertaurė: 2003, 2005, 2006, 2007

 Išnašos 

 Nuorodos 


Kategorija:Nyderlandų futbolininkai